[image: image1.jpg]



המשרד לשירותי דת
ועדת מכרזים

 בס"ד, ‏ב' טבת תשפ"ו
‏22 דצמבר 2025 
לכל מאן דבעי,
שלום רב,

הנדון : כוונת המשרד לשירותי דת להתקשר במיזם משותף עם "פורום חברות הקדישא בישראל"" ע.ר.580535664: בפרויקט: שדרוג ושיפור מוקד ארצי לקבורה ופינוי נפטרים 
בכוונת אגף בכיר שירות לציבור במשרד לשירותי דת  (להלן: "המשרד") להוציא לפועל במהלך החודשים הקרובים בשנת 2026 פרויקט הסדרה של גוף אחד המרכז את המידע בנושאי קבורה ואבלות במדינת ישראל (למגזר היהודי) ומספק מענה כולל לציבור. המרכז הטלפוני שיוקם יפעל 24/7 ויספק מידע מרוכז, אמין וזמין בזמן אמת. המרכז יספק למשפחות הנפטרים הנחיות ברורות לגבי זכויות, תהליכים וגופים מוסמכים במספר שפות: עברית, אנגלית, רוסית, אמהרית וצרפתית. במרכז יפעלו מערכות דיגיטליות מתקדמות לצד מענה טלפוני אנושי. המרכז יהיה מתקדם ויכלול תיעוד מלא של פניות הציבור, ניתוח משובים, דו"חות, פילוח נתונים, הקפדה על זמני מענה ואיכות השירות. 
יודגש כי האחריות על מתן שירותי קבורה לאוכלוסייה היהודית, מוטלת על פי חוק שירותי הדת היהודיים (נוסח משולב), תשל"א-1971 על המשרד לשירותי דת, ומחובה זו נגזרת היוזמה לביצוע המיזם בין המשרד לשירותי דת לבין פורום חברות הקדישא. 
פירוט : 
1. הסדרת גוף אחד שיעמיד לטובת משפחות הנפטרים את כלל המידע הנדרש לפני הקבורה אודות ההליכים הנדרשים לאחר הפטירה. המידע יהיה מידע מוסמך, עדכני ובשפות שונות. 
2. הספקת מידע מרוכז ועדכני, במספר שפות, 24/7, לגבי זכויות ותהליכים אודות זכויות הנפטר ובני משפחתו. משפחות הנפטרים יזכו לשירות אנושי, סבלני ומכבד תוך חיזוק תחושת הביטחון האישי והשקט הנפשי. 
3. שיפור השירות לאזרחים, חיזוק האמון הציבורי במערכת הציבורית, הפניית משפחות הנפטרים לגופים מוסמכים בלבד, מניעת ניצול ובלבול על ידי גופים פרטיים ועסקיים, שקיפות מלאה, שירותיות, מתן ביטוי לערכי כבוד האדם וכבוד המת. 
לשם כך בכוונת המשרד להתקשר עם ארגון "פורום חברות הקדישא בישראל" ע.ר. 580535664 בפטור ממכרז ובאופן שגוף זה יתרום מתקציבו  לפחות 50% מעלות הפרויקט.
שווי ההתקשרות של המיזם (לכל הפרויקט, בש"ח כולל מע"מ) :   1,000,000 ₪ לתקופה בת שנה.
אדם/ארגון/עמותה המבקשים לקחת חלק פעיל במיזם רשאים לפנות לוועדת המכרזים של המשרד אשר תדון בפנייתם. תנאי להשתתפות בכנס – השתתפות תקציבית בסך של 500,000 ₪ לכל הפחות.
    בכבוד רב, 

    צוריאל פורת 
מנהל אגף בכיר שירות לציבור
העתקים: 

מר יהודה אבידן, המנהל הכללי
רחוב כנפי נשרים 7, גבעת שאול, ירושלים, מיקוד 95464 טל': - 02-5311194 פקס: 02-6535475

